OpenLLM-France/wikimedia huggingface dataset:
# Makassars

Els makassars són un poble que habiten a l'illa indonèsia de Sulawesi. Aquesta illa té quatre grans penínsules i els makassar ocupen la part sud de la Península Sud. Viuen al voltant de Makassar, la capital de la província de Sulawesi meridional. També a les terres altes de Konjo i a les àrees costaneres de les illes Selayar i Spermonde. Parlen la llengua makassar. També se'ls coneix com a makassarese, macassar, mangasara, mengkasara, taena, tena o goa.
En origen estaven dividits en tres grups socials: ana karaeng, o família reial; to deceng, homes lliures; i ata o esclaus (captius o gent que havia perdut la llibertat al no poder pagar les seves deutes). L'esclavatge fou abolit a l'inici del segle xx. En la seva tradició la violació de les regles socials (adat) comporten un sentiment poderós de vergonya i humiliació anomenat siri.

## Religió

Els makassars són, pràcticament en la seva totalitat, musulmans. Algunes creences tradicionals, però, encara tenen influència, especialment a les àrees més allunyades.

## Estil de vida

La principal font d'ingressos dels makassar prové del cultiu d'arròs, però també són coneguts arreu d'Indonèsia per les seves habilitats comercials i en l'art de la pesca.
La divisió del treball és estricta degut a la rígida separació de sexes, com a totes les comunitats musulmanes. Els homes s'encarreguen de les activitats que es fan fora de casa, com la pesca o l'agricultura. Les dones, al seu torn, s'encarreguen de les tasques habituals dins de casa. L'home és el cap familiar i, en públic, la dona i els fills li han de mostrar respecte. Normalment, les decisions que afecten la família les pren el marit. A les àrees rurals els matrimonis concertats encara són una pràctica estesa.
La poligàmia està acceptada però com que cal mantenir una casa independent per a cada muller, només la practiquen els que tenen una situació econòmica privilegiada.
Siri -això és, respecte i honor- és el codi social amb el qual viuen els makassar. Qui sigui que ofengui el siri d'una altra persona s'arrisca a ser matat i en aquests casos, les autoritats acostumen a refusar d'intervenir-hi. No obstant això, en general els makassar col·laboren sovint entre veïns en tasques com la construcció de cases o els treballs als cultius d'arròs.

## Contactes amb Austràlia

Els makassar també es dediquen a la recol·lecció d'una espècie marina conegut com a cogombre de mar o "trepang". Es tracta d'un invertebrat molt valorat pel seu valor medicinal i culinari als mercats xinesos. Els recol·lectors es coneixen amb l'anglicisme trepangers. Durant els segles xviii i xix, trepangers vinguts de la costa més occidental de Sulawesi van arribar a les costes australianes. Actualment, el terme makassan s'usa en general aplicat a tots els trepangers que arriben a Austràlia, encara que vinguin d'altres illes d'Indonèsia, com poden ser Timor, Rote i Aru.

## Referències

* ↑ «Makassar of Indonesia». Joshua Project. [Consulta: 6 setembre 2013].

## Bibliografia

* Enciclopèdia de l'Islam, VI, 113-114
# Quint Terenci Escaure

Quint Terenci Escaure (en llatí Quintus Terentius Scaurus) va ser un cèlebre gramàtic romà del temps d'Hadrià. Formava part de la gens Terència, i de la família dels Escaure.
Va ser un dels preceptors de l'emperador Luci Ver. Va escriure una Ars Grammatica i uns comentaris sobre Plaute, Virgili i l'Ars Poetica d'Horaci, conegudes per les indicacions en el tractat anomenat Q. Terentii Scauri de Orthographia ad Theseum inclòs a la Grammaticae Latinae Auctores Antiqui de Putschius, que probablement no va ser una producció genuïna de Terenci Escaure.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 738.

## Enllaços externs

* Corpus Grammaticorum Latinorum. Arxivat 2012-12-04 at Archive.is (francès) (anglès)
# Antonio Fassina

Antonio "Tony" Fassina (Valdobbiadene, Itàlia, 26 de juliol de 1945) és un pilot de ral·lis italià actualment retirat, tot i que disputa ral·lis històrics. Va ser guanyador del Campionat d'Europa de Ral·lis de l'any 1982 i del Campionat d'Itàlia de Ral·lis dels anys 1976, 1979 i 1981.

## Trajectòria

Tony Fassina comença a disputar ral·lis en l'àmbit nacional a principis dels anys 70 amb un Alpine-Renault A110, passant a un Lancia Stratos HF del equip Grifone a partir de 1975, començant a guanyar diversos ral·lis a nivell nacional i guanyant al 1976 el seu primer Campionat d'Itàlia de Ral·lis.
A partir de 1977 s'incorpora al equip Jolly Club i al 1979 guanya el seu segon Campionat d'Itàlia de nou amb un Lancia Stratos HF, guanyant a més el Ral·li de Sanremo del Campionat Mundial de Ral·lis i el Ral·li de Madeira del Campionat d'Europa de Ral·lis.
L'any 1980 s'incorpora a l'equip Conrero Squadra Corse per disputar els ral·lis amb un Opel Ascona 400, guanyant de nou el Campionat d'Itàlia l'any 1981 i el Campionat d'Europa de Ral·lis de l'any 1982, on a més aconsegui guanyar el quatre dels ral·lis de la temporada.
La temporada 1983 redueix el seu nombre d'actuacions i passa a conduir un Ferrari 308 GTB pels ral·lis del Campionat d'Europa italians, repetint experiència al 1984 amb un Lancia 037 Rally.
A partir del 2006 tornà a disputar ral·lis de caràcter històric, especialment amb el Lancia Stratos HF i el Lancia 037 Rally.

## Victòries al WRC

| # | Ral·li | Any | Copilot | Vehicle |
| 1 | 21º Rallye Sanremo | 1979 | Mauro Mannini | Lancia Stratos HF |

## Referències

* ↑ «Antonio Fassina - Biografía | KripKit». [Consulta: 10 juliol 2022].
* ↑ Shacki. «Antonio Fassina - rally profile eWRC-results.com» (en anglès). [Consulta: 10 juliol 2022].
# Sedum andegavense

Sedum andegavense és una espècie de crespinell dins la família crassulàcia. A Catalunya és molt rara.

## Descripció

És un teròfit que fa de dos a vuit centímetres d'alt amb les flors curtament pedunculades; fol·licles erectes, rugosos; fulles subgloboses; planta normalment verda; flors tetràmeres o pentàmeres; pètals blanquinosos aguts, de longitud aproximadament doble que la dels sèpals. Floreix d'abril a juny.

## Distribució i hàbitat

Apareix a l'occident de la regió mediterrània, al Marroc, l'Algèria occidental, al centre i sud de la península Ibèrica, Còrsega, Sardenya i la regió d'Angers a França. Als Països Catalans es troba a l'Alt Empordà a la península del cap de Creus sobre roques esquistoses silícies i recentment (2014) s'ha obervat a les Muntanyes de Prades a un altitud de 800 a 1060 metres.

## Referències

* ↑ «Sedum andegavense». FloraCatalana.net:la flora del nostre entorn. Arxivat de l'original el 2016-03-14. [Consulta: 13 març 2016].
* 1 2 Guardiola, Moisès; Pérez-Haase, Aaron; Molero, Julià «Sedum andegavense (DC.) Desv. a les muntanyes de Prades» (pdf). Butlletí de la Institució Catalana d'Història Natural, 2014, pàg. 77-78. ISSN: 1133-6889.
* ↑ de Bolòs, Oriol; Vigo i Bonada, Josep. Flora dels Països Catalans. Barcino, 1984, p. 736.
* ↑ Franquesa i Codinach, Teresa. El paisatge vegetal de la península del cap de Creus. vlum 109 d'Arxius de les Seccions de Ciències. Barcelona: Institut d'Estudis Catalans, 1995, p. 110. ISBN 9788472832992.
# José Antonio Rubio Sacristán

José Antonio Rubio Sacristán (Zamora, 17 de febrer de 1903 - Valladolid, 2 de juny de 1995) va ser un estudiós i acadèmic de la historiador del dret espanyol. Formà part del consell de direcció del diari El Norte de Castilla. Es va formar inicialment com a historiador al costat dels mestres alemanys dels primers decennis del segle xx. Va ser triat el 7 de desembre de 1984 membre de la Reial Acadèmia de la Història. Va prendre possessió el 26 d'abril de 1987.

## Biografia

El pare de José era propietari d'una fàbrica de farines situada en la ribera del Duero. En Madrid estudia dret i conviu a l'espai cultural de la Residència d'Estudiants. Lloc en el qual coneix Federico García Lorca. Millorant els seus coneixements d'alemany es trasllada a Múnic on realitza estudis d'Economia i Dret històric. El 1926 realitza el doctorat a la Universitat de Friburg de Brisgòvia. en arribar a Espanya s'incorpora al Centre d'Estudis Històrics que presideix Menéndez Pidal.
Separat de la càtedra per ordre de la Presidència de la Junta Tècnica de l'Estat el 24 de setembre de 1937. Reintegrat al servei "mitjançant depuració" per Ordre Ministerial el 20 de gener de 1944. Anys després obté per oposició la Càtedra d'història del dret en la Universitat de La Laguna i el 1931 es trasllada a la Universitat de Sevilla. Els afanys per investigar la Teoria Econòmica el porten a viure a la Universitat de Colúmbia, abandonant els corrents historicistes alemanys. Retorna a Espanya i treballa a la Universitat de Valladolid. Ingressa el 1984 a la Reial Acadèmia de la Història amb discurs titulat "Una Crisis en la Ciencia Histórica". Durant 14 anys fou degà de la Facultat de Dret de la Universitat de Valladolid. El 1984 va ingressar a la Reial Acadèmia de la Història

## Obres

* La Política de Benedicto XIII desde la substracción de Aragón a su obediencia, Zamora 1926.
* Donationes post obitum y Donationes reservata usufructu en la Edad Media de León y Castilla, Anuario de Historia del Derecho 1932.
* Felix Somary, Política bancaria, trad., Madrid 1936.
* Werner Sombart y la Teoría Histórica de la Economía, Revista de Estudios Políticos, 1941.
* Jacob Burckhardt, La cultura del Renacimiento en Italia, trad., Madrid 1941.
* La España Imperial de Carlos V y su Economía, Moneda y Crédito, 1944.
* Historia económica y teoría económica, 1955-56.

## Vegeu també

* Fàbrica de farines Rubio

## Referències

* ↑ Necrològica al diari ABC
* 1 2 Diccionario de Catedráticos Españoles de Derecho
* ↑ Nicole Delbecque, Christian de Paepe, Nadia Lie, (2003), Federico García Lorca et Cetera, Ed. Más, Página 220
# Mus tenellus

Mus tenellus és una espècie de mamífer rosegador de la família dels múrids. Viu a altituds de fins a 2.000 msnm a Etiòpia, Kenya, Somàlia, el Sudan i Tanzània. El seu hàbitat natural són les sabanes seques. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, tenellus, significa 'tendre' en llatí.

## Referències

* ↑ Lavréntxenko, L.; Schlitter, D. Mus tenellus. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Entrada «Mus» d'Animalia (en anglès).
# Makararaja chindwinensis

Makararaja chindwinensis és una espècie de peix cartilaginós batoïdeu de la família Dasyatidae que viu a les aigües dolces de l'Índia i a Myanmar. És l'única del gènere monotípic Makararaja.
# Ancistrus tamboensis

Ancistrus tamboensis és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 8,2 cm de longitud total.

## Distribució geogràfica

Es troba a Sud-amèrica: Perú.

## Referències

* ↑ Kner, R. 1854. Die Hypostomiden. Zweite Hauptgruppe der Familie der Panzerfische. (Loricata vel Goniodontes). Denkschr. Akad. Wiss. Wien v. 7: 251-286 [separate 1-36], Pls. 1-5.
* ↑ BioLib (anglès)
* 1 2 «Ancistrus tamboensis» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Fowler, H. W. 1945. Descriptions of seven new fresh-water fishes from Peru. Not. Nat. (Phila.) Núm. 159: 1-11.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miranda Ribeiro, A. de 1918: Ancistrus. Revista da Sociadade Brasileira de Sciências (Rio de Janeiro) v. 2: 112-114.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# José Antonio Salguero García

José Antonio Salguero García (Fuente de Piedra, 25 de gener de 1960) és un exfutbolista andalús, que ocupava la posició de defensa.

## Trajectòria esportiva

Comença a destacar a l'Atlético Malagueño. El 1978 puja al primer equip, el CD Málaga, en qui debuta a primera divisió a la 79/80, en la qual disputa 18 partits. El mal·lacitans baixen a Segona Divisió i el defensa fitxa llavors pel Reial Madrid. Els dos primers anys, entre 1980 i 1982, forma part del Castella CF. A la temporada 82/83 s'incorpora al primer conjunt madridista on roman durant cinc temporades, encara que només serà titular a l'última, la 86/87, en la qual juga 28 partits. L'estiu de 1987 retorna a Andalusia al fitxar pel Sevilla FC. Es fa amb la titularitat a l'equip del Sánchez Pizjuán, condició que ostenta durant cinc temporades. Entre 1992 i 1995 milita al CP Mérida, de Segona Divisió, amb qui assoleix l'històric ascens dels extremenys a la primera divisió, a l'estiu de 1995.

## Títols

* Lliga: 85/86, 86/87
* Copa del Rei: 1982
* Copa de la UEFA: 1985, 1986
* Copa de la Lliga: 84/85

## Referències

* ↑ Hesse-Lichtenberger, Ulrich. Flutlicht und Schatten: die Geschichte des Europapokals (en alemany). Verlag Die Werkstatt, 2005, p. 472. ISBN 389533474X.
* ↑ «Qué fue de… José Antonio Salguero: del Madrid y el Sevilla a ejercer la abogacía» (en castellà). [Consulta: 26 desembre 2021].
* ↑ S.L, Titania Cía Editorial. «El Mérida homenajeó a Pepe Fouto, el presidente de su etapa dorada - Martes, 03 Octubre 2017 13:10» (en castellà). [Consulta: 26 desembre 2021].

## Enllaços externs

* Fitxa a bdfutbol.com (castellà)
# George Bähr

George Bähr (1666-1738) va ser un arquitecte alemany del barroc. La seva obra més coneguda és la Frauenkirche (Església de la Mare de Déu) a Dresden.

## Obres

* Schmiedeberg: Església de la Trinitat (1713–1716)
* Forchheim: Església (1719–1726)
* Hohnstein: església (1724–1728)
* Dresden: Frauenkirche (1726–1743)
* Schmannewitz: església (1731–1732)
* Castell de Seußlitz: Altar de la capella del castell

## Referències

* ↑ «George Bähr». Gran Enciclopèdia Catalana. Barcelona: Grup Enciclopèdia Catalana.
* ↑ Schubert, Otto. «Bähr, George». A: Neue Deutsche Biographie (NDB) (en alemany). tom 1. Berlín: Duncker & Humblot, 1953, p. 518 ss. ISBN 3-428-00182-6.
* ↑ Gautsch, Paul. «Bähr, George». A: Allgemeine Deutsche Biographie (ADB) (en alemany). tom 1. Duncker & Humblot, 1875, p. 768.
# Mus platythrix

Mus platythrix és una espècie de mamífer rosegador de la família dels múrids. És endèmic de l'Índia, on viu a altituds d'entre 0 i 2.000 msnm. Es tracta d'un animal nocturn. Ocupa una gran varietat d'hàbitats, amb l'única excepció dels deserts freds. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, platythrix, significa 'pèl pla' en llatí.

## Referències

* ↑ Molur, S. Mus platythrix. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Entrada «Mus» d'Animalia (en anglès).
# Quirísof d'Esparta

Quirísof (en llatí Cheirisophus, en grec antic Χειρίσοφος) va ser un militar espartà.
Els èfors el van enviar amb 700 homes d'infanteria pesant (Diodor de Sicília diu que n'eren 800) en ajuda de l'expedició de Cir el jove contra el seu germà Artaxerxes II de Pèrsia l'any 401 aC, i es van unir al rebel a Issos. Després de la batalla de Cunaxa, el general Clearc el va enviar al costat d'Arieu, lloctinent de Cir el jove i segurament príncep aquemènida, al que van oferir el tron de Pèrsia, però el va declinar.
Després de la captura de Clearc i altres generals per la traïció de Tisafernes, va encoratjar a les tropes a romandre amb la moral alta, i a proposta de Xenofont, va ser nomenat cap de l'exèrcit grec. Va dirigir la retirada dels deu mil, cooperant amb Xenofont.
Quan els grecs van arribar a Trapezus, Quirísop va anar a demanar al seu compatriota l'almirall Anaxibi que era a Bizanci, alguns vaixells per transportar les tropes a Europa, però Anaxibi no va acceptar la petició. Quan va retornar, va trobar l'exèrcit a Sinope. Allí va ser nomenat comandant en cap, després que Xenofont hagués rebutjat el nomenament, però els soldats aqueus i arcadis presentaven símptomes d'indisciplina i al cap d'una setmana aquestes forces, que representaven més de la meitat del total de l'exèrcit, es van separar de la resta sota la direcció de deu generals, i van marxar pel seu compte.
Xenofont va oferir a Quirísop de seguir la marxa amb la resta de les seves tropes, però aquest, aconsellat per Neon, i esperant rebre vaixells de Cleandre, l'harmost o governant espartà de Bizanci, va rebutjar i va deixar marxar a totes les forces menys les seves pròpies, esperant que obtindrien els vaixells.
Va arribar a Calpe on Cleandre havia d'enviar els vaixells, però allí va morir pels efectes d'una medicina que s'havia pres per la febre l'any 400 aC, segons diu Xenofont.

## Notes

* ↑ Segons el Diccionari Grec-Català, p.1842

## Referències

* ↑ Diodor de Sicília. Biblioteca històrica, XIV, 19, 21
* ↑ Xenofont. Anàbasi, III, 2, 33
* ↑ Xenofont. Anàbasi, VI, 2, 4
* ↑ Smith, William (ed.). «Cheirisophus». A Dictionary of Greek and Roman biography and mythology. [Consulta: 9 febrer 2022].

## Enllaços externs

* Two Great Retreats of History. Per George Grote,Philippe P de Ségur
# Harrington (Washington)

Harrington és una població dels Estats Units a l'estat de Washington. Segons el cens del 2000 tenia 426 habitants.

## Demografia

Segons el cens del 2000, Harrington tenia 426 habitants, 187 habitatges, i 115 famílies. La densitat de població era de 432,8 habitants per km².
Dels 187 habitatges en un 27,3% hi vivien nens de menys de 18 anys, en un 51,9% hi vivien parelles casades, en un 7% dones solteres, i en un 38% no eren unitats familiars. En el 36,4% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,6% tenia menys de 18 anys, un 4,2% entre 18 i 24, un 22,3% entre 25 i 44, un 25,1% de 45 a 60 i un 22,8% 65 anys o més.
L'edat mediana era de 43 anys. Per cada 100 dones de 18 o més anys hi havia 98,1 homes.
La renda mediana per habitatge era de 29.792 $ i la renda mediana per família de 45.000 $. Els homes tenien una renda mediana de 30.625 $ mentre que les dones 16.563 $. La renda per capita de la població era de 17.744 $. Aproximadament el 3,8% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Harrington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Gary Walkow

Gary Alan Walkow és un actor, director, guionista, productor de cinema i productor de televisió estatunidenc. També va publicar un recull de poemes titulat Bad Sex.

## Filmografia
### com a actor

* 1997 : Dogtown de George Hickenlooper

### com a guionista

* 1987 : The Trouble with Dick de Gary Walkow
* 1995 : Notes from Underground de Gary Walkow
* 1999 : Night Train de Les Bernstien
* 2000 : Beat de Gary Walkow
* 2004 : Love Machine 4.0 de Gary Walkow
* 2007 : Crashing de Gary Walkow

### com a director

* 1987 : The Trouble with Dick
* 1995 : Notes from Underground
* 2000 : Beat
* 2004 : Love Machine 4.0
* 2007 : Crashing
* 1987 : Mr. Gun (épisode Wild About Hammer)
* 1991 : They Came from Outer Space (episodi High Five)
* 1991 : She-Wolf of London (episodi Eclipse)

### com a productor

* 1987 : The Trouble with Dick de Gary Walkow
* 1995 : Notes from Underground de Gary Walkow
* 2007 : Crashing de Gary Walkow

## Referències

* ↑ Gary Walkow a bbc.co.uk
* ↑ The Sundance Kids al Miami New Times

## Enllaços externs

* Web oficial
# Khalkha (ètnia)

Els khalkha o halh (mongol clàssic: qalq-a, khalkha; mongol: Халх) són un subgrup dels mongols que formen la majoria del poble mongol de la República de Mongòlia. Viviuen a la part central anomenada encara Khalkha Mitjà, amb les províncies de Töv, Arkhangai i Ömnogovi.

## Història

Són esmentats des del segle xvi i agafen el seu nom del riu Khalkha Gol on originalment vivien, i no pas del tipus de cadira de muntar a cavall típica de la zona i què rep el mateix nom. Serien descendents de la tribu djalair. Es van expandir per la Mongòlia central absorbint als Uriankhai, vassalls que s'havien revoltat a la mort de Dayan Khan (1517). Van lluitar també contra els oirats. El 1585 van adoptar el budisme lamaïc i el Dalai Lama els va designar un Kutuktu o hutuktu. L'ancestre dels seus prínceps fou Gärösanja o Geresentse, fill de Dayan Khan (mort vers 1543) els descendents del qual van originar els quatre aymaks del poble: de l'est a l'oest Tsetsenkham, Tushetu-khan, Sayin-noyan i Djasaktu-khan. Foren sotmeses pels manxús el 1688 i van fer submissió formal el 1691. Una inscripció d'aquesta data esmenta a set fill de Gärösanja o Geresentse entre els quals hauria estat repartida la tribu forman set divisions (khoshun) conegudes com les set tribus reculades segons Sanang Setsen. Les altres divisions que esmenta Sanang Setsen (i altres) foren les cinc tribus properes (destacant els djarod i els barin).
Al segle xx van dirigir el moviment independentista mongol i van establir l'estat mongol independent sota el seu Kutuktu el 1911 origen de la moderna República de Mongòlia.

## Referències

* Okada Hidehiro 岡田英弘: Dayan Hān no Rokumanko no Kigen ダヤン・ハーンの六万戸の起源, Enoki Hakushi Kanreki Kinen Tōyōshi Ronsō 榎博士還暦記念東洋史論叢, pp. 127-137, 1975.
* Morikawa Tetsuo 森川哲雄: Haruha Tumen to Sono Seiritsu ni Tsuite ハルハ・トゥメンとその成立について, Tōyō Gakuhō 東洋学報 Vol.55. No.2, pp.32-63, 1972.